tartuNLP/wikipedia-smugri-20251201 huggingface dataset:
Eesti armeenlased

Armeenlased on Eesti üks vähemusrahvuseid.
2000. aasta rahvaloenduse andmetel elas Eestis 1444 armeenlast ning 2011. aasta rahvaloenduse koostamise ajaks oli armeenlaste ametlik arv langenud 1042 inimeseni.. Suurem oli armeenlaste arv Nõukogude Liidu 1989. aasta rahvaloenduse andmetel, nimelt 1669. Suurem osa Eesti armeenlastest elab Tallinnas (2000. aastal 58%).
Pärast Eesti Vabariigi taasiseseisvumist aastal 1991 ei antud Nõukogude perioodil sisse rännanud immigrantidele ega nende Eestis sündinud lastele automaatselt kodakondsust.
Ararati järgi on nime saanud Tallinnas tegutsev jalgpalliklubi Tallinna FC Ararat TTÜ, millel on sidemeid Armeenia jalgpalliklubiga FC Ararat Yerevan.
Soodisõlm

Soodisõlm (prantsuse Le nœud d'écoute, inglise keeles "sheet bend", ka "weaver's knot") on sõlmeliik, mis kuulub .(kirjutises Sõlm on alaliigiks "Sõlmed köite ühendamiseks") 
Sõlm sobib kahe sarnase nööri tugevaks ühendamiseks. Erineva jämedusega nööride puhul peab vajadusel kasutama pidavuse tagamiseks topet-soodisõlme. Sõlme lahtisidumiseks tuleb lasta nööride pinge vabaks. Kui aasale kinnitatava üksiku nööri lõpp keerata aasna tagasi, nimetatakse seda lipusõlmeks. Lipusõlme eelis on hõlbus avatavus.
Nurme tänav (Viljandi)

Nurme tänav on tänav Viljandis.
Tänav on ida-läänesuunaline, see saab alguse Tallinna tänavalt, ristub Looga ja Leola tänavaga ning lõpeb Veere tänaval.
Tänava pikkus on 392 m.
Ajalugu.
Viljandi linnavolikogu kinnitas tänavale 13. novembril 1922 nime Mulgi tänav. Nõukogude okupatsiooni ajal 1952. aastal muudeti nimi Nurme tänavaks. Algset nime pole taastatud.
Hoonestus.
Nurme tänav 5 asub makaronivabrikuna tuntud tehasekompleks, kus 2000. aastast tegutseb OÜ Sveba-Dahlen Baltic. Makarone valmistas aastatel 1952–1997 Viljandi Leivakombinaat (alates 1991 AS Vilma). Tootmise ajalugu ulatub siin 20. sajandi algusse, kui asutati J. K. Wilflussi (ka Wilpflus) tisleritööstus ja jahuveskite töökoda. Edasi tegutses samas Viljandi sae- ja jahuveski, algul aadressiga Kõue tänava järgi, kus asus linnapoolne värav.
Nurme tänav 8 asus väidetavalt Viljandi väikseim maja, kus omanik J. Timma pidas kauplust. Hoone on lammutatud ja selle asemele on ehitatud uus elumaja.
Musketär (perekonnanimi)

Musketär on eesti perekonnanimi.
Perekonnanime Musketär on pandud Voka mõisas Jõhvi kihelkonnas Virumaal (Muschkateer) ja Roosna-Alliku mõisas Järva-Jaani kihelkonnas Järvamaal (Muskatier).
1. jaanuaril 2018 sellise perekonnanimega inimesi Eestis ei ela või on neid vähem kui 5.
Kõue tänav

Kõue tänav on mitme tänava nimi:
Tallinna Armeenia Kultuuri Ühing

Tallinna Armeenia Kultuuri Ühing (ka "H. Abovjani nimeline Armeenia Kultuuri Selts") on Tallinnas tegutsev Eesti armeenlaste organisatsioon.
Ühing registreeriti 23. aprillil 1989 Tallinnas Eesti Muinsuskaitse Seltsi osakonnana. Muinsuskaitse Seltsist eraldus ühing 1991. aasta II poolel. Ühingu esimees on pikka aega olnud Artem Davidjants.
Kõue tänav (Viljandi)

Kõue tänav on umbtänav Viljandis.
Tänav on põhja-lõunasuunaline, see saab alguse August Maramaa puiesteelt, ristub Pärna tänavaga ja lõppeb umbtänavana.
Tänava pikkus on 193 m.
Sõlm (perekonnanimi)

Sõlm on eesti perekonnanimi.
Perekonnanime Sõlm (Sölm) on pandud Roosna mõisas Ambla kihelkonnas ja Türi-Alliku mõisas Türi kihelkonnas Järvamaal, Kloostri mõisas Kirbla kihelkonnas Läänemaal ning Jaanimõisas Kanepi kihelkonnas Võrumaal.
1. jaanuaril 2018 sellise perekonnanimega inimesi Eestis ei elanud või oli neid vähem kui 5.
Vahemehe sõlm

Vahemehesõlm (ka "alpiliblikas", inglise keeles "Alpen Butterfly loop") on alpinismis kasutatav sõlm.
"Klassikaline vana sõlm on sõlmede kuningas", kirjutati John Sweeti raamatus "Scout Pioneering" (1974). Saab siduda kiiresti köie keskele, moodustamaks aasa. Alpinismis kasutatakse seda sõlme ühe mägironija kinnitamisel kahe teise mägironija vahele, kuna koormus võib langeda sõlme mõlemale poolele. Sõlme sidumiseks on mitu erinevat moodust.
Lauristin

Lauristin on eesti perekonnanimi.
Perekonnanime Lauristin (Laurustin) on pandud Kose-Uuemõisa mõisas Kose kihelkonnas Harjumaal.
1. jaanuaril 2018 sellise perekonnanimega isikuid Eestis ei ela või on neid vähem kui 5.
Tedrekull

Tedrekull on eesti perekonnanimi.
Perekonnanime Tedrekull (Tetrekuill) on pandud Koila mõisas Simuna kihelkonnas Virumaal.
2018. aasta 1. jaanuari seisuga on perekonnanimi Tedrekull Eestis 10 mehel ja 12 naisel.
Karrod

Karud on eesti perekonnanimi.
Perekonnanime Karud (Karrod) on pandud Udeva mõisas Koeru kihelkonnas Järvamaal.
1. jaanuaril 2018 sellise perekonnanimega inimesi Eestis ei ela või on neid vähem kui 5.
Lihtsõlm

Lihtsõlm (inglise keeles "overhand knot" 'ülekäesõlm' ja saksa keeles über+hand+knoten) on kõigist sõlmedest lihtsaim ja on olnud kasutusel sama kaua, kui on olnud saadaval sidumismaterjali. Kuna sõlmest on kasu nii käepideme kui ka stopperina, seotakse seda kindlate vahemaade tagant päästenööridesse, et köis ei libiseks käest läbi. See on ka paljude teiste sõlmede aluseks, eriti aasade, steekide ja silmuste perekondades. Kord juba seotud ja pinge alla pandud sõlme on väga raske lahti harutada.
Karometer

Karometer on eesti perekonnanimi.
Perekonnanime Karometer (Karrometer) on pandud Salutaguse mõisas Hageri kihelkonnas Harjumaal.
1. jaanuaril 2025 oli perekonnanimega Karometer Eestis 13 inimest.
Kasekamp

Kasekamp on eesti perekonnanimi.
Perekonnanimi Kasekamp (Kassekamp) on unikaalne perekonnanimi, mida on pandud vaid Einmanni mõisas Järva-Jaani kihelkonnas Järvamaal.
2018. aasta 1. jaanuari seisuga on perekonnanimi Kasekamp Eestis 32 mehel ja 28 naisel.
Kehvig

Kehvig (Kehvik) on eesti perekonnanimi.
Perekonnanime Kehvik (Käfig) on pandud Käru mõisas Vändra kihelkonnas Pärnumaal.
1. jaanuaril 2018 sellise perekonnanimega inimesi Eestis ei elanud või oli neid vähem kui 5.
Austria juhisõlm

Austria juhisõlm ehk kaheksasõlm on sõlmetüüp.
Võimalik sõlmida aasaga (nt kinnitamiseks karabiini külge) või ühe otsaga (nt kinnitamiseks läbi rõnga). Võimalik sõlmida ka kahekordsena ehk topeltkaheksana (ingl Double Figure 8). 
Merenduses kasutatakse seda lihtsat sõlme peamiselt otse, vallide ja liinide lõppudel, vältimaks lõppude juhuslikku plokkidelt või rullikutelt läbi ja maha jooksmist.
Gerdrudis Czoie

Gerdrudis Czoie (Gerdrudis uxor Johan[n]is Czoie; surnud 1458) oli Erastvere mõisniku Johann Czoie abikaasa.
Ta maeti Palamuse kirikusse, hauaplaat on säilinud ja muinsuskaitse all.
NSV Liidu Üldise Masinaehituse Ministeerium

NSV Liidu Üldise Masinaehituse Ministeerium (vene keeles Министерство общего машиностроения СССР) oli aastatel 1955–1957 ja 1965–1991 Nõukogude Liidus eksisteerinud riigivalitsemise organ; kuulus ministeeriumina NSV Liidu Ministrite Nõukogu koosseisu. 
Ministeerium ühendas ja koordineeris paljude kosmosetehnika ja tuumaraketirelvastuse seadmete väljatöötamise ja tootmisega seotud ettevõtete ja teadusasutuste tööd. 
Ministeerium loodi 2. aprillil 1955 Moskvas. Aastatel 1957–1965 oli ta ühendatud NSV Liidu Kaitsetööstuse Ministeeriumiga. Taasloodi 2. märtsil 1965. NSV Liidu Üldise Masinatööstuse ministeerium kaotati 1. detsembril 1991 seoses Nõukogude Liidu lagunemisega.
Ministeerium vastutas NSV Liidu kosmoseprogrammi elluviimise eest alustades Bajkongõri kosmodroomi ehitamisest, esimese Maa tehiskaaslase Sputnik 1 ja esimese mehitatud kosmoselaeva Vostok 1 lennutamisest Maa orbiidile ning lõpetades orbitaaljaama Mir ja kosmoseprogrammi Energija-Buran loomisega.
NSV Liidu Keskmise Masinatööstuse Ministeeriumi õigusjärglane on riiklik korporatsioon Roskosmos.
Igor Bõkov

Igor Jurjevitš Bõkov (vene keeles Игорь Юрьевич Быков; sündinud 26. jaanuaril 1954 Tambovis Vene NFSV-s Nõukogude Liidus) on vene arstiteadlane, sõjameditsiini spetsialist, professor, meditsiiniteenistuse kindralpolkovnik, Venemaa Teaduste Akadeemia liige.
Ta on 2007. aastast Setšenovi-nimelise 1. Moskva Riikliku Meditsiiniülikooli meditsiiniteenistuse organiseerimise ja taktika kateedri professor. Aastatel 2004–2007 oli ta Venemaa Kaitseministeeriumi Sõjameditsiini Peavalitsuse ülem ja ühtlasi Venemaa Föderatsiooni Relvajõudude meditsiiniteenistuse ülem. 2007. aasta novembris vabastati ta Venemaa Föderatsiooni presidendi seadlusega sõjaväeteenistusest.
Haridus ja töökäik.
Bõkov lõpetas kiitusega Kirovi-nimelise Sõjameditsiini Akadeemia kahel korral: 1977. aastal maaväe sõjaväearstide ettevalmistamise teaduskonna ja 1984. aastal juhtiva koosseisu teaduskonna. Vahepeal oli ta sõjaväeteenistuses Balti sõjaväeringkonnas, algul sõjaväearstina, seejärel teenis meditsiiniroodu komandörina. 
Ta võttis osa Esimesest ja Teisest Tšetšeenia sõjast. 1997. aastal ülendati ta meditsiiniteenistuse kindralleitnandiks ja 2005. aastal meditsiiniteenistuse kindralpolkovnikuks.
Tunnustus.
Teda on autasustatud ordeniga "Sõjaliste teenete eest".
Juri Ševtšenko

Juri Leonidovitš Ševtšenko (vene keeles Юрий Леонидович Шевченко; sündinud 7. aprillil 1947 Jakutskis Jakuudi ANSV-s Nõukogude Liidus) on vene arstiteadlane, kirurg, vaimulik ja endine tervishoiuminister, professor, meditsiiniteenistuse kindralpolkovnik, Venemaa Teaduste Akadeemia akadeemik.
Ta oli aastatel 1992–2000 Kirovi-nimelise Sõjameditsiini Akadeemia ülem ja 1999–2004 Venemaa Föderatsiooni tervishoiuminister. 2004. aastal määrati ta Venemaa Föderatsiooni Tervishoiu Ministeeriumi peakirurgiks.
2002. aastal rajati tema eestvedamisel Moskvas Pirogovi-nimeline Venemaa Föderatsiooni Tervishoiu Ministeeriumi Rahvuslik Kirurgiakeskus. Ševtšenko on keskuse president selle loomisest saadik.
Ševtšenko õppis kaks aastat Taškendis vaimulikus seminaris ja on 2009. aastast vaimulik, Moskva Patriarhaadi Ukraina Õigeusu Kiriku preester, kes tegutseb isa Georgina Moskvas.
Elukäik.
Ševtšenko sündis Jakutskis sõjaväelaste perekonnas. Pärast Kirovi-nimelise Sõjameditsiini Akadeemia lõpetamist 1974. aastal Leningradis teenis ta sõjaväes. Oli meditsiinirühma komandör. 1975. aastal jätkas ta teenistust Kirovi-nimelises Sõjameditsiini Akadeemias. 1987. aastal kaitses ta meditsiinidoktori kraadi, neli aastat hiljem anti talle professori kutse.
1991. aastal sai ta kardiovaskulaarkirurgia kateedri ja kliiniku ülemaks. Aasta hiljem määrati ta akadeemia ülemaks. Ühtlasi oli ta 1993. aastast Peterburi ja Leningradi oblasti peakardiokirurg. 1995. aastal ülendati Ševtšenko meditsiiniteenistuse kindralpolkovnikuks. 1999. aasta juulis määrati ta Venemaa Föderatsiooni presidendi seadlusega tervishoiuministriks.
2013. aastal Venemaa Meditsiiniteaduste Akadeemia suleti ning selle liikmed (sealhulgas Juri Ševtšenko) lülitati Venemaa Teaduste Akadeemia koosseisu. Ševtšenko kuulub akadeemikuna RAN-is arstiteaduste osakonna kliinilise meditsiini sektsiooni.
Tunnustus.
Ta on saanud ka Venemaa Föderatsiooni teenelise arsti, samuti mitme õppeasutuse audoktori või auprofessori nimetuse.
Eesti Arstideseltside Liit

Eesti Arstideseltside Liit (lühendatult EASL) oli Eesti arstiseltse ühendav organisatsioon. EASL asutati 1921. EASLi juhatus tegutses Tallinnas.
EASL korraldas arstidekongresse ja -päevi. EASL andis välja ajakirja Eesti Arst. EASL oli Eesti Tervishoiu Muuseumi omanik.
Eesti Autoklubi

Eesti Autoklubi oli Eesti esimesel iseseisvusajal tegutsenud motospordi huvilisi ühendanud organisatsioon (klubi). Klubi asutati 1924 Tallinnas. Klubi eesmärk oli edendada Eesti motosporti. Klubi eestvedamisel korraldati võidusõite.
Klubi oli Rahvusvahelise Autoklubide Koondise liige.
Eesti Lastekaitse

Eesti Lastekaitse oli Eesti esimesel iseseisvusajal tegutsenud sihtasutus. Asutuse põhikirja kinnitas Eesti valitsus 15. juunil 1932. Asutuse eesmärkide seas oli edendada Eestis laste- ja emadekaitset, samuti lastehoolekannet.
Eestimaa Põllumeeste Keskselts

Eestimaa Põllumeeste Keskselts oli 1907–1922 tegutsenud põllumehi ühendav organisatsioon. Seltsi eesmärkide seas oli arendada põllumeeste isetegevust ja edukamat põllukultuuride kasvatamist. 1922 ühinesid Eestimaa Põllumeeste Keskselts ja Põhja-Liivimaa Põllutöö Keskselts ning moodustati uus keskorganisatsioon: Eesti Põllumeeste Keskselts.
Selts asutati 1907 Tallinna Eesti Põllumeeste Seltsi eestvõttel. Tallinnas peetud koosolekul asutati "põllumeesteseltside kesktoimkond", kuhu valiti igast maakonnast üks esindaja. 1910 kujunes kesktoimkonnast välja Eestimaa Põllumeeste Keskselts.
Eestimaa Põllumeeste Keskseltsiga olid ühinenud Haapsalu (1903), Kullamaa (1899), Käina, Lääne-Nigula (1910), Martna, Mihkli (1910), Märjamaa (1910), Noarootsi (1909), Piirsalu, Varbla (1910), Velise (1903), Vigala seltsid, Tallinna Eesti Põllumeeste Selts (1888) jt
Põhja-Liivimaa Põllutöö Keskselts

Põhja-Liivimaa Põllutöö Keskselts (ka Põhja-Liivimaa Põllumeeste Keskselts) oli Põhja-Liivimaa põllumehi ühendav organisatsioon, mis tegutses aastatel 1908–1922. 
1922. aastal ühinesid Eestimaa Põllumeeste Keskselts ja Põhja-Liivimaa Põllutöö Keskselts ning moodustati uus keskorganisatsioon: Eesti Põllumeeste Keskselts.
Selts asutati 1908. aastal Pärnumaal tegutsenud Änge Põllumeeste Seltsi eestvõttel, algul tegutses see "põllumeesteseltside kesktoimkonnana". 
1911. aastal korraldati kesktoimkond ümber Põhja-Liivimaa Põllutöö Keskseltsiks.
Suvi (maal)

„Suvi“, tuntud ka kui „Maastik armastajapaariga“ (saksa keeles „Landschaft mit Liebespaar“), on saksa kunstniku Caspar David Friedrichi (1774–1840) teos.
Per Sandberg

Per Sandberg (sündinud 6. veebruaril 1960 Skognis) on Norra poliitik, ta kuulub Progressipartei ridadesse. Ta oli 16. detsembrist 2015 kuni 13. augustini 2018 Norra kalandusminister.
Ta sündis aastal 1960 Skognis Levangeri vallas Nord-Trøndelagi maakonnas.
Ta oli aastatel 2005–2017 Stortingi liige. 16. detsembrist 2015 kuni 13. augustini 2018 oli ta Norra kalandusminister. 20. märtsist 2018 kuni 4. aprillini 2018 oli ta Norra justiits-, immigratsiooni- ja integratsiooniministri kohusetäitja. Lisaks oli ta 6. maist 2006 kuni 13. augustini 2018 Progressipartei aseesimees.
Ta oli sunnitud 13. augusti 2018 nii Norra kalandusministri kui ka Progressipartei aseesimehe kohalt tagasi astuma, kuna ta külastas juulis 2018 (koos kallima Bahareh Letnesiga) Iraani, reisist oma ministeeriumi ja peaministri bürood teavitamata ning oma ametlikku mobiiltelefoni kaasa võttes, mis rikub julgeolekureegleid. Samuti rikkus ta julgeolekureegleid ka sama aasta kevadel Hiinas viibides.
Isiklikku.
Ta oli aastatel 2010–2018 abielus Line Miriam Sandbergiga (neiuna Haugan), neil on poeg; mais 2018 nad lahutasid. Varasemast suhtest Ulla Kjær Frandseniga on tal kaks last. Pärast abielulahutust on ta koos iraani päritolu Bahareh Letnesiga.
Sivan

Sivan (heebrea keeles סִיוָן) on juudi kalendris tsiviilaasta 9. ja sakraalaasta 3. kuu. Kuus on 30 päeva. Gregoriuse kalendris langeb see tänapäeval enamasti maisse ja juunisse.
6. sivanil tähistatakse šavuoti.
Ijar

Ijar (heebrea keeles אִייָר või אִיָּר) on juudi kalendris tsiviilaasta 8. ja sakraalaasta 2. kuu. Kuus on 29 päeva. Gregoriuse kalendris langeb ta tänapäeval enamasti aprillile ja maile.
5. ijaril tähistatakse Iisraeli iseseisvuspäeva.
Teadusnõunik

Teadusnõunik on Eesti Vabariigi ministeeriumi töötaja, kelle peamisteks tööülesanneteks on ministeeriumi nõustamine teadus- ja arendustegevusega (TA) seotud küsimustes, rahvusvahelise ja riigisisese TA-alase koostöö planeerimine ja korraldamine, valitsemisala TA-uuringute kavade väljatöötamine ja elluviimine ning Eesti esindamine rahvusvahelistes TA-koostöö algatustes.
Teadusnõunike tööd toetatakse Euroopa Regionaalarengu Fondist rahastatavast RITA programmist (pikema nimetusega „Valdkondliku teadus- ja arendustegevuse tugevdamine“) eesmärgiga tõsta ministeeriumide võimekust TA-alastes küsimustes. 
Esimesed teadusnõunikud, kelle tööd RITA raames toetatakse, alustasid ministeeriumides tööd 2016. aasta esimeses pooles. Teadusnõunike vahel toimub tihe koostöö, mille raames räägitakse mh läbi ministeeriumide ja ministeeriumideülesed uuringute teemad, valitakse välja ja viiakse läbi ühist huvi pakkuvaid projekte ning õpitakse teiste ministeeriumide kogemustest. 
Teadusnõunikud ministeeriumides.
2021. aasta detsembri seisuga olid ministeeriumides järgmised teadusnõunikud.
RITA programmist toetatakse teadusnõunike ametisse asumist esimese nelja aasta jooksul, seejärel peavad ministeeriumid ise tagama teadusnõuniku töökoha kulude katmise oma vahenditest. 
RITA programmi viib ellu Eesti Teadusagentuur.
Hawklaw Y Station

Hawklaw Y Station oli Šotimaal Fife'i regioonis Cupari linnast põhja pool asunud Suurbritannia välisministeeriumi ja luureteenistuste kontrollitav signaalluurejaam, üks Y-jaamu. See tegeles teise maailmasõja ajal Bletchley Parkis asunud Valitsuse Koodide ja Šifrite Kooli (GC&amp;CS) koodimurdjatele šifreeritud lähtematerjali kogumisega.
Sõja lõppedes võttis jaama üle Valitsusside Peakorter (GCHQ) ning kasutas seda peamiselt idablokist pärineva raadioside jälgimiseks kuni jaama sulgemiseni 1988. aastal seoses selle tehnoloogilise iganemisega.
Jaama ehitust alustati 1939. aastal ja see valmis 1942. aastaks. Hooned on ühekorruselised, "art déco" stiilis akendega. Tänapäeval on hoonetekompleks eraomandis.
IKL

IKL on lühend, mis võib tähendada järgmist:
Ajan Suunta

Ajan Suunta oli 1932–1944 ilmunud Soome ajaleht, mis oli erakonna Isamaalise Rahvaliikumise (IKL) häälekandja.
Ajaleht avaldas kriitilisi artikleid ja väljamõeldisi ka Eesti kohta. Näiteks kirjutati 1933. aastal seal järgmist: "Eesti "seaduslik" valitsus ja keskerakonnad on ennast marksistidele ära müünud. Hinnaks olid Eesti Vabadussõjalaste Liit ning Eesti isamaaline rahvas". 16. aprillil 1934 keelas Tallinna 1. jaoskonna rahukohtunik selle ajalehe toomise Eestisse kahe aasta kestel. 22. detsembril 1936 teatas ajaleht, et 18 Eesti poliitikut, sealhulgas riigivanemaid, ministreid ja juhtivaid poliitikategelasi ning riigikogu juhatus, on riigivanem Konstantin Pätsile esitanud järjekordse märgukirja. See märgukiri sisaldanud veel kõvemat arvustust praeguste võimumeeste poliitika ja majanduslikkude sammude kohta kui eelmine; peale selle protesteeritakse seal rahva õiguste piiramise vastu. Riigivanem vastanud märgukirja esitajatele, et sel puhul, kui selle märgukirja sisu peaks avalikkuse ette ilmuma, nii nagu see esimene kord oli, ning kui rahvas peaks selle sisu teada saama, siis sel puhul vangistatakse kõik 18.
Porilaste marss

"Porilaste marss" (soome keeles "Porilaisten marssi") on Soome orkestriteos (marss). Marsi pealkiri on valitud Rootsi ajal tegutsenud Pori lääni jalaväerügemendi (soome keeles "Porin läänin jalkaväkirykmentti") tunnuslaulu järgi.
Marsi helilooja pole teada, ent arvatavasti on see muusikapala pärit 17. sajandist.
Marss on Soome kaitsejõudude (aastast 1918) ja Soome presidendi tervitusmarss. Aastatel 1921–1923 oli marss ka Eesti riigivanema tervitusmarss. 27. jaanuaril 1923 kehtestati Eesti riigivanema tervitusmarsiks "Pidulik marss".
Meditsiiniteenistuse kindralpolkovnik

Meditsiiniteenistuse kindralpolkovnik (vene keeles генерал-полковник медицинской службы) on Venemaa Föderatsiooni relvajõududes 1993. aastast kehtiv kõrgeim sõjaväeline auaste meditsiiniteenistuse juhtivkoosseisule. Varem, NSV Liidu relvajõududes, kehtis aastatel 1943–1991 samanimeline auaste.
Meditsiiniteenistuse kindralpolkovnikust madalam auaste on meditsiiniteenistuse kindralleitnandi auaste.
Si vis pacem, para bellum

Si vis pacem, para bellum on ladinakeelne väljend, mis tähendab "kui ihkad rahu, siis valmistu sõjaks".
Väljend muutus uuesti päevakajaliseks Uue külma sõja ajal, mil seda kasutasid Putin, Ilves, jt.
Dodô (täpsustus)

Dodô on olnud mitme jalgpalluri nimi:
Laevavrakk jäämeres

„Laevavrakk jäämeres“ on saksa kunstniku Caspar David Friedrichi (1774–1840) teos.
Tanel Saar

Tanel Saar (sündinud 7. novembril 1974) on eesti näitleja, lavastaja ja lavavõitluse õpetaja.
Ta on lõpetanud 1997. aastal Tallinna Pedagoogikaülikooli näitejuhtimise erialal ning 2018. aastal Eesti Muusika- ja Teatriakadeemia lavakunstikooli füüsilise teatri magistriõppes.
Ta töötab 1997. aastast koosseisulise näitlejana VAT Teatris. 2008. aastast annab Vanalinna Hariduskolleegiumis lavavõitluse tunde. 
Alates 2022. aastast töötab ta rollilepinguga ka teatris Nuutrum.
Tema esimene suurem lavastajatöö oli "Aadam ja Eeva", mis esietendus 2015. aastal.
2025. aastal tegi Saar kaasa Seto Kuningliku Teatri suurejoonelises vabaõhulavastuses "Seto Odüsseia" (lavastaja Elina Pähklimägi), mida mängiti Luhamaal. Ta näitles selles rokkmuusikalis lausa viies rollis, milleks tuli õppida setu keelt, ning õpetas näitlejatele selgeks rohked võitlusstseenid. Kriitik Kristi Küppar on esile tõstnud, et lisaks lavavõitluse juhendamisele ja etendamisele oli Tanel Saar selles lavastuses ka koomiliste rollide kirkaim täht. 
Tema sisseloetuna on eetrisse läinud suur hulk Eesti Raadio järjejutte (nt Jack Higginsi "Põrgus kohta pole", 2011; August Mälgu "Projekt Victoria" ja "Jumala linnud", 2012; Matthias Johann Eiseni jõulu- ja muud jutud, 2013; Eduard Bornhöhe "Vürst Gabriel", 2020 jm). Ta on näidelnud kuuldemängudes ja lugenud raadiosaadetes luulet, lisaks loeb ta ka raadioreklaame.
Tanel Saar on Eesti Teatriliidu ja Näitlejate Liidu liige (1998).
Isiklikku.
Ta on abielus omaaegse kursusekaaslase, samuti näitejuhtimist õppinud Marianaga, neil on kolm last. Tütar Hanna, kes on õppinud Inglismaal draama- ja teatrikunsti, on teinud kahele Tanel Saare lavastusele koreograafia.
Pere maakodu on Tapal.
Ta on harrastanud käsipalli, "taekwondo"'d ja rahvatantsu.
Ingeri Selts

Ingeri Selts (soome keeles "Inkeri-Seura") oli Eesti-Ingeris tegutsenud ingerlaste selts. Seltsi asutas 1924 Leander Reijo.
Selts andis välja ajakirja Sanaseppä. 
Seltsil oli muu hulgas oma näitering, laulukoor ja puhkpilliorkester.
Sanaseppä

Sanaseppä ('sõnasepp') oli Ingeri Seltsi ajaleht. 
Ajaleht ilmus Narva-Jõesuus aastatel 1927–1938 sagedusega kord kuus.
Ajalehe peatoimetaja oli Leander Reijo. Ajalehte on toimetanud ka Antti Harakka. Peale L.Reio röövimist oli toimetaja Elias Kosteinsalo.
Selle tagasihoidliku väljaande sisus domineerisid vaimulikud kirjutised, millele lisandusid kohalikud teated ja bolševismivastane propaganda.
Kristjan Prikk

Kristjan Prikk (sündinud 15. veebruaril 1977) on eesti riigiametnik ja diplomaat, Eesti suursaadik Ameerika Ühendriikides.
Haridus.
Kristjan Prikk on lõpetanud Viimsi Keskkooli ja Tartu ülikooli politoloogia erialal ning magistrikraadiga strateegiaõpingud USA maaväe sõjakolledžis.
Töökäik.
Ta on töötanud Kaitseministeeriumi kaitsepoliitika asekantslerina, välisministeeriumis, juhtinud kaitseministeeriumis rahvusvahelist koostööd ning olnud riigikantselei julgeoleku ja riigikaitse koordinatsioonidirektor. 
Aastatel 2010–2013 töötas Prikk Eesti suursaatkonnas Washingtonis kaitsenõunikuna. 
5. juulil 2018 nimetas Vabariigi Valitsus Kristjan Priki Kaitseministeeriumi kantsleri ametikohale 17. augustist 2018 – 16. augustini 2023. 
8. aprillil 2021 otsustas Kaja Kallase valitsus vabastada Kristjan Priki Kaitseministeeriumi kantsleri ametikohalt 14. mail 2021 tema enda algatusel. 
Alates 18. juulist 2021 on ta Eesti suursaadik USA-s.
Isiklikku.
Kristjan Prikk on reservohvitser ja kaitseliidu liige. Ta on abielus, peres kasvab kaks tütart ja poeg.
Raev

Raev on pöörane, metsik, meeletu viha. Emotsioon võib vallanduda ka afektiseisundi ajal.
Afektiseisund

Afektiseisund on afekti kui psühholoogilise ja füsioloogilise vastureaktsiooni tormiline vallandumine ning kaasneva pinge ja emotsioonide vahetu väljaelamine mingis kindlas ajavahemikus ja kindlas situatsioonis. Inimestele on see äkiline personaalne häireseisund või vastastikune vastumeelsus, mis kandub ellujäämisinstinktist.
Ülevaade.
Tunnused.
Kaasinimesed ei pruugi teadvustada, et inimene elab tahtmatult läbi afektiseisundit ja võivad arvata, et inimene on äkitsi meelevaldne, paaniline või hüsteeriline: on ebameeldiv või ebaviisakas, on väärkohtlev, on žestikuleeriv, on tajud kaotanud, on hulluks läinud, on alkoholi- või narkojoobes või muud seesugust. Afektiseisundid ei ole inimestele loomupärased, tihti ei tunta enda tuttavaid inimesi nendes ära. Seisundi all kannatav inimene võib ise tunda ja arvata, et hoopis vahetu keskkond koos talumatute ärritajatega kuritarvitab teda. Seega on see eksistentsiaalse äkkvõitluse episood sisemise ja välimise maailma vahel, mille vahele on inimene ise justkui kinni jäänud. Sel juhul võib juba niigi kannatava inimese väärkohtlemine kui ka mõnitamine päädida tõsiste tagajärgedega või tervisekahjustustega ning halvimal juhul isiku suitsiidiga.
Väljund.
Afektiseisundid võivad välja lüüa näiteks pikkade reiside ajal, kui inimesed viibivad võõraste seltskonnas niigi tundmatutes kohtades, tavatutes situatsioonides, kohanematutes kliimades või ka arusaamatutes keele- ja kultuuriruumides. Need juhtuvad enamasti eluohuna tajutava agressori (olgu selleks kasvõi loodusjõud või antipaatne isend) meelevalla või otsese rõhumise ja mõjutamise alla sattudes. Valdavalt langevad inimesed afektiseisunditesse vahetult järgneva auto- või lennuõnnetuse, laevahuku, katastroofi või muu sellise teadvustamisel. Samuti võivad seisundiga paratamatult kaasneda tikid ehk vaplevad lihastõmbused, mis juhuti lasevad hingamisteedest kuuldavale seletamatuid häälitsusi. Võimalik on samuti mõneks ajaks lakkamatu nutuhoog või karjed.
Kokkuvõte.
Negatiivse afekti iseloomustavad märksõnad on silmapilkne talumatus, väljakannatamatus, vastuvõtmatus ja tahtevastasus.
Provotseerimine.
Kaasinimes(t)e tahtlikult afektiseisundisse viimine või selle taotlemine on . Moraalselt taunib ühiskond esmajoones abitute inimeste ahistamist ja nende teotamist, sest üleelatav kogemus on ettenägelikult psühhotraumaatiline.
Paanika

Paanika on inimest või looma, eriti teatud inimhulka või karja äkitselt haarav meeletu hirm, kabuhirm; segadus, peataolek.
Kaarel Ots

Kaarel Ots (13. novembril 1975) on eesti finantstegelane.
Ta on omandanud Itaalias SDA Bocconi School of Managementis magistrikraadi korporatiiv- ja investeerimispanganduses.
Ots töötas kaheksa aastat UniCredit pangas ning kaks aastat konsultatsiooniettevõttes Deloitte.
Alates 2016. aastast on ta Tallinna börsi juhatuse esimees.
Alates FinanceEstonia loomisest 2012. aastal on Ots olnud selle juhatuse liige.
Andrei Belskihh

Andrei Nikolajevitš Belskihh (vene keeles Андрей Николаевич Бельских; sündinud 13. märtsil 1962 Oskolski rajoonis Belgorodi oblastis Vene NFSV-s Nõukogude Liidus) on vene arstiteadlane, professor, meditsiiniteenistuse kindralmajor, Venemaa Teaduste Akadeemia liige.
Ta on 2018. aastast Kirovi-nimelise Sõjameditsiini Akadeemia nefroloogia ja eferentse teraapia kateedri ülem. Aastatel 2012–2018 oli ta selle akadeemia ülem. Tema peamised uurimisvaldkonnad on ekstrakorporaalne detoksikatsioon ja eferentne teraapia.
Haridus ja töökäik.
Belskihh lõpetas 1985. aastal kiitusega Kirovi-nimelise Sõjameditsiini Akadeemia maa- ja raketiväe sõjaväearstide ettevalmistamise teaduskonna. Aastatel 1985–1988 teenis ta strateegilises raketiväes ja 1988–1991 õppis sõjameditsiini akadeemia torakaalkirurgia kateedri adjunktuuris. Samas kaitses ta meditsiinikandidaadi väitekirja. 1997. aastal kaitses ta meditsiinidoktori kraadi väitekirjaga ekstrakorporaalse hemokorrektsiooni teemal.
2008. aastal määrati ta Venemaa Föderataiooni Kaitseministeeriumi peaspetsialistiks detoksikatsiooni ja siirdamise alal. 2012. aastal sai temast Kirovi-nimelise Sõjameditsiini Akadeemia ülem. 2013. aastal ülendati ta meditsiiniteenistuse kindralmajoriks.
Tunnustus.
Ta on saanud Venemaa Föderatsiooni teenelise arsti aunimetuse.
Agnes Jürgens

Agnes Jürgens (6. detsember 1953 Võrumaa – 14. detsember 2020) oli eesti ajakirjanik ja suhtekorraldaja. 
Jürgens õppis Tartu 8. Keskkoolis (kirjandusõpetaja Vello Saage), seejärel Tartu Riiklikus Ülikoolis ja Tallinna Pedagoogilises Instituudis, mille lõpetas 1984. aastal eesti filoloogina.
Alates 1976. aastast töötas ta reporteri, korrespondendi ja toimetajana ajalehtedes Edasi, Maaleht, Postimees, Rahva Hääl ning selle baasil loodud Eesti Sõnumites ja Sõnumilehes; ajakirjades Täheke, Aja Pulss ja Luup. Tegi kaastööd ajalehele Noorte Hääl, ajakirjale Nõukogude Naine ja Eesti Televisiooni maaelusaadetele.
1999–2017 töötas Agnes Jürgens suhtekorraldajana Tervisekaitseinspektsioonis, Keskkonnaministeeriumis ja Maa-ametis.
Alates 2017. aastast oli ta vabakutseline, toimetas raamatuid ja artiklikogumikke.
Boriss Gaidar

Boriss Vsevolodovitš Gaidar (vene keeles Борис Всеволодович Гайдар; 19. jaanuar 1946 Zaporižžja, Ukraina NSV, Nõukogude Liit – 29. oktoober 2021 Peterburi) oli vene arstiteadlane ja neurokirurg, professor, meditsiiniteenistuse kindralleitnant (erus), Venemaa Teaduste Akadeemia akadeemik.
Ta oli Kirovi-nimelise Sõjameditsiini Akadeemia neurokirurgia kateedri professor. Aastatel 2000–2007 oli ta selle akadeemia juhataja.
Haridus ja töökäik.
Gaidar lõpetas 1969. aastal Almatõ Riikliku Meditsiiniinstituudi.
1983. aastal lõpetas ta Kirovi-nimelise Sõjameditsiini Akadeemia neurokirurgia kateedri juures asuva adjunktuuri. Kaitses samas akadeemias kandidaadiväitekirja ja töötas õppejõuna. 1990. aastal kaitses doktoriväitekirja. 1992. aastal sai ta professori kutse. 1992. aastal määrati Gaidar akadeemia neurokirurgia kateedri ja kliiniku juhatajaks, ühtlasi sai ta Venemaa Föderatsiooni Kaitseministeeriumi peaneurokirurgiks.
2002. aastal ülendati Gaidar meditsiiniteenistuse kindralleitnandiks.
2013. aastal Venemaa Meditsiiniteaduste Akadeemia suleti ja selle liikmed (sealhulgas Boriss Gaidar) lülitati Venemaa Teaduste Akadeemia koosseisu. Gaidar kuulub akadeemikuna teaduste akadeemia arstiteaduste osakonna kliinilise meditsiini sektsiooni.
Veterinaarteenistuse kindralpolkovnik

Veterinaarteenistuse kindralpolkovnik (vene keeles генерал-полковник ветеринарной службы) oli NSV Liidu relvajõududes aastatel 1943–1971 ja Venemaa Föderatsiooni relvajõududes 1993–1998 kehtinud kõrgeim sõjaväeline auaste veterinaarteenistuse juhtivkoosseisule. 
Veterinaarteenistuse kindralpolkovnikust madalam auaste oli veterinaarteenistuse kindralleitnandi auaste.
1971. aastal auaste kaotati ja kõrgeimaks auastmeks jäi veterinaarteenistuse kindralleitnandi auaste.
Auastme saanud.
Veterinaarteenistuse kindralpolkovniku auastme eksisteerimise ajaloo jooksul seda auastet ei ole kellelegi antud.
Meditsiiniteenistuse kindralleitnant

Meditsiiniteenistuse kindralleitnant (vene keeles генерал-лейтенант медицинской службы) on Venemaa Föderatsiooni relvajõududes 1993. aastast kehtiv sõjaväeline auaste meditsiiniteenistuse juhtivkoosseisule. Varem, NSV Liidu relvajõududes, kehtis aastatel 1943–1991 samanimeline auaste.
Meditsiiniteenistuse kindralleitnandist kõrgem auaste on meditsiiniteenistuse kindralpolkovniku ja madalammeditsiiniteenistuse kindralmajori auaste.
Ülo Puusepp

Ülo Puusepp (22. november 1924 Võrumaa, Lasva vald, Loosi küla – 23. mai 2004) oli eesti loomaarst.
Elukäik.
Ta õppis Loosi algkoolis, mida juhtis tema isa. 1944. aastal lõpetas Võrumaa Rahvahariduse Seltsi ühisgümnaasiumi. 1945. aastal astus Tartu Riikliku Ülikooli loomaarstiteaduskonda, kus omandas loomaarsti hariduse 1951. aastaks. 
Töökäik.
Töötas loomaarstina Otepääl Pühajärve Zoovetjaoskonnas. 1952. aastast oli Tartu oblasti põllumajandusvalitsuse veterinaarosakonna juhataja-peaveterinaararst, 1953. aastast Tartu rajooni peaveterinaararst.
1989. aastal valiti ta taasasutatud Eesti Loomaarstide Ühingu esimesse juhatusse.
Erik Anari

Erik Anari (aastani 1936 Erik Adamson; 17. märts 1916 Goretski eesti asundus, Samara kubermang, Venemaa – 2. november 1994 Rootsi) oli eesti loomaarst.
Elulugu.
Erik Anari sündis Samara Eesti asunduses eesti kooliõpetaja perekonnas. Eesti Vabariigi iseseisvumise järel sai ta isa kooliõpetaja koha Tartu lähedal ja pere kolis Eestisse. 1935. aastal lõpetas Hugo Treffneri Gümnaasiumi ja suundus sealt edasi kaitseväeteenistusse ratsarügemendis. Läbis sõjakooli aspirandikursused ja sai reservohvitseriks. Õppis Tartu Ülikoolis loomaarstiks ja lõpetas ülikooli 1942. aastal "cum laude". Ta oli Üliõpilaste Seltsi Raimla liige.
1944. aastal emigreerus Rootsi ja töötas seal loomaarstina kuni pensionile jäämiseni 1981. aastal. 
Ta oli emigratsioonis üks Eesti Veterinaararstide Ühingu Rootsis asutajaid ja eestvedajaid.
Külalisesineja

Külalisesineja on meelelahutusäris isik (tavaliselt loovisik, näiteks muusik või näitleja, või mõni muu avaliku elu tegelane), kes osaleb loovteose loomisel või kultuuriüritusel (näiteks muusikaalbumi salvestamine, kontsert, etendus), kuulumata selle teose loojate või kultuuriürituse korraldajate põhikoosseisu. Muusikas nimetatakse sellist välist esitajat sageli külalisartistiks. Taideetenduses on levinud ka terminid "külalisroll" ning "külalistäht", "külalisstaar" ja "erikülaline"; viimased viitavad sellele, et tegemist on kuulsusega. 
Popmuusikas kirjeldatakse külaliste esinemisi sageli sõnadega featuring, with (koos) või and (ja). See on lühendatud krediitloendites kui feat., ft., f/ või f.. Telesarjas on külalistäht enamasti näitleja, kes esineb ühes või mõnes üksikus jaos. Raadio- ja telesaadete puhul on külalistäheks külaline, kes on kuulus avaliku elu tegelane.
Eestimaa Üldine Avalik Raamatukogu

Eestimaa Üldine Avalik Raamatukogu oli raamatukogu Tallinnas.
Raamatukogu asutas 1825 jurist Julius Packer koos oma sõpradega. Esimestel aastatel oli suur osa raamatutest pärit bürgermeistri ja sündiku Jobst Heinrich von Willeni pärandist. 
1831 viis Oleviste kiriku konvent sinna oma raamatukogu. 1833 oli raamatukogus umbes 10 000 köidet.
1842 läks raamatukogu Eestimaa Kirjanduse Ühingu kätte. Nimi "Eestimaa Üldine Avalik Raamatukogu" säilis aastani 1923.
Eesti Kohapärimuse Keskus

Eesti Kohapärimuse Keskus on Eesti mittetulundusühing, mis uurib, väärtustab ja tutvustab Eesti kohapärimust, pärimusmaastikku ja keskkonnatunnetust.
MTÜ asutasid 2015. aasta kevadel Eesti kohapärimuse uurijad Mari-Ann Remmel ja Jüri Metssalu, et elavdada koostööd teadlaste, kogukondade, kohalike elanike ja huvilistega ning jagada aastatepikkuseid arhiivi-, väli- ja õppetöökogemusi.
Ulmulised

MTÜ Ulmulised on Rapla maakonnas Rapla vallas Juurus tegutsev Mahtra looduskaitseala elanike mittetulundusühing, mille eesmärkideks on:
‘Amāqi uudisteagentuur

‘Amāqi uudisteagentuur (araabia keeles: وكالة أعماق الإخبارية‎) on Iraagi ja Levandi Islamiriigiga seotud uudiste väljastaja. Tihti on see "grupi vastutuse võtmise esimene avaldamise punkt". 
Ajalugu.
Amaqi lõi Süüria ajakirjanik Baraa Kadek, kes liitus rühmitusega 2013. aasta lõpu poole koos veel seitsme inimesega, kes olid varem töötanud Halabi uudistevõrgustiku heaks. New York Times väidab, et tal on "otsene seos ISISega", millest grupeering "saab nõuandeid". Agentuuri nimi on võetud Hatay provintsis asuva Amiki oru järgi, mis on mainitud hadithis kui "apokalüptiline võit uskmatute üle". 
Amaqi uudisteagentuuri märkas esmakordselt SITE 2014. aastal Kobanî piiramise ajal, kui selle ajakohastatud uudiseid jagati ISISe võitlejate vahel. Agentuur sai laiemalt tuntuks pärast seda, kui ta alustas lääneriikides toimunud terrorirünnakute eest vastutuse võtmist, näiteks pärast San Bernardino 2015. aasta rünnakut, mille eest ISIS võttis ametlikult vastutuse järgmisel päeval. Amaqi operaator filmis esimesed kaadrid Palmyra vallutamisest 2015. aastal. Amaq käivitas 2015. aastal ametliku mobiilirakenduse ja on hoiatanud mitteametlike versioonide eest, mida on teadaolevalt kasutatud selle kasutajate jälgimiseks. Samuti kasutab ta Telegrami kontot. Agentuuril oli ka WordPressi blogi, kuid see eemaldati ilma selgitusteta 2016. aasta aprillis. 
31. mail 2017 teatas Facebooki postitus, et Amaqi asutaja Baraa Kadek AKA Rayan Meshaal sai koos tütrega surma Ameerika õhurünnakute tagajärjel Mayadini linnale. Teadete kohaselt oli postituse autor Baraa noorem vend. Reuters ei suutnud seda kontot kohe kinnitada.
Nisan

Nisan (heebrea keeles ניסן) on juudi kalendris tsiviilaasta 7. ja sakraalaasta 1. kuu. Kuus on 30 päeva. Gregoriuse kalendris langeb ta tänapäeval enamasti märtsile ja aprillile.
15. kuni 21. nisanini kestavad paasapühad
Isis (vabamüürlus)

Isis oli 1773–1792 ja 1811–1820 Tallinnas tegutsenud vabamüürlaste loož. See oli esimene Eesti alal asutatud vabamüürlaste loož. Loožil polnud oma maja ja koos käidi kõige sagedamini Raeapteegis.
John Cena

John Felix Anthony Cena Jr. (sündinud 23. aprillil 1977) on Ameerika sõumaadleja, näitleja, räppar ja telesaatejuht.
Mootor (ettevõte)

OÜ Mootor oli Tallinnas 1926–1940 tegutsenud transpordiettevõte.
Ettevõte registreeriti 19. jaanuaril 1926. 1926 sai ettevõte oma kätte kõik Tallinna linnasisesed ja linnast väljuvad bussiliinid. 
1930. aastatel oli see ettevõtte Eesti suurim transpordiettevõte. Ettevõttes töötas üle 300 töötaja, OÜ kontor asus Sadama tänav 1/3. Ettevõte natsionaliseeriti 1940. aastal.
Närvivapustus

Närvivapustus on ülitugev järsk psüühiline vapustus, mida võib inimesel olla väga raske üle elada. Närvivapustus toimub pigem introvertselt ehk sissepoole, samas kui afektiseisund on pigem ekstravertne ja psühholoogiliselt väljapoole. Vapustusega võivad kaasneda tikid ehk vaplevad lihasetõmblused.
Tikk (meditsiin)

Tikk on kiiresti korduv, vaplev lihasetõmblus (eriti õlgade, kaela, pea, näo piirkonnas). See võib tähendada ka tõmblustõve.
Tikid võivad avalduda afektiseisundis ning närvivapustuse ja autismi korral.
Nieburi rahu

Nieburi rahu oli 1392 Hansa Liidu ja Novgorodi vabariigi esindajate vahel sõlmitud kaubandusleping. 
Lepingu sõlmisid 1392 Novgorodis Hansa Liitu esindav Lübecki raehärra Johann Niebur () ja Novgorodi vabariiki esindavad possaadnik Timofei Jurjevitš ja tuhatnik Nikita Fjodorovitš. Leping sõlmiti selleks, et muu hulgas hõlbustada kahe poole vaheliste kaubandustülide lahendamist ja tagada kaupmeeste liikumisvabadus (näiteks saksa kaupmeestele nn puhas tee Novgorodi). 
Lepingus kokkulepitud sätted püsisid Hansa Liidu ja Novgorodi vabariigi vahel 15. sajandi lõpuni.
Meelevald

Meelevald tähendab omavolilist või suvalise äranägemise järgi teostatud võimu, võimust, mõju, mõjusfääri ja ka voli kellegi või millegi üle. Näiteks olid talupoegadest pärisorjad mõisnike meelevalla all ehk meelevallas. Meelevaldne inimene teeb ülekohut, on teenimatult ebaõiglane. Meelevaldsust võib iseloomustada domineeriva poole vastuolulisus (eeskätt absurdset) ning ebareaalsed ootused ja tingimused.
2018. aasta Quetta enesetapurünnak

25. juulil 2018, kui toimusid Pakistani üldvalimiste hääletused plahvatas pomm valimisjaoskonna ees Quetta idapoolse ümbersõidutee alal, mis põhjustas 31 inimese surma ja rohkem kui 35 said vigastada. Rünnakute eest võttis vastutuse Iraagi ja Levandi Islamiriik läbi oma ‘Amāqi uudisteagentuuri.
Rünnak.
"Pommitaja üritas siseneda valimisjaoskonda. Kui politsei proovis teda peatada, lasi ta ennast õhku," ütles Quetta kohaliku omavalitsuse ametnik Hashim Ghilzai. Pommirühma andmetel kasutati enesetapurünnakus 18-20 kilogrammi lõhkeaineid.
Vastutus.
‘Amāqi uudisteagentuuri andmetel võttis rünnaku eest vastutuse Iraagi ja Levandi Islamiriik. Rühmitus ütles, et tegemist oli enesetapuründajaga, kuid ei esitanud selle kohta täiendavaid üksikasju ega tõendeid.
Tagajärjed.
Pakistani valimiskomisjon (ECP) mõistis rünnaku hukka, aga võttis juba kogutud Balochistani hääled siiski kokku. ECP peatas turvakaalutlustel interneti-ja mobiiltelefoniteenused mitmetes Balochistani linnaosades. Hääletus jätkus PB-31 valimisjaoskonnas pärast lühiajalist pausi, kuid valijate arv jäi madalaks.
Sardanapaluse surm

"Sardanapaluse surm" on prantsuse kunstniku Eugène Delacroix' (1798–1863) teos.
Teenistusaste (Venemaa keisririik)

 
Teenistusaste (vene keeles чин) oli Venemaa Keisririigis sõjaväelaste ning õukonna- ja tsiviilametnike positsiooni ja staatust tähistav aste vastavalt teenistusastmete tabelile.
Paasikivi-Kekkoneni joon

Paasikivi-Kekkoneni joon (soome keeles "Paasikiven–Kekkosen linja") oli Soome välispoliitika külma sõja ajal, milles oli esikohal hea läbisaamine NSV Liiduga.
Hanriot HD.32

Hanriot HD.32 oli 1920. aastail Prantsusmaal konstrueeritud ja ehitatud õppe-treeningulennuk. 
Arendus ja tootmine.
Hanriot HD.32 oli sama firma õppelennuki Hanriot HD.14 arendus. Kui HD.14 oli puitkonstruktsioonis, siis HD.32 loomisel asendati osa puitdetaile metallist detailide vastu. Samuti vähendati lennuki tiivaulatust ning muudeti mitmeid muid detaile. 
HD.32 osales 1924. aastal korraldatud Prantsusmaa uue õppelennuki konkursil ning võitis selle. Ehitati seerias Prantsusmaa õhujõududele nimetuse HD.32 EP2 all. Siiski oli Prantsusmaa kodumaine õppelennukite turg liiga väike ning firma üritas leida lennukile ostjaid ka välismaal. Selleks korraldati mitmeid promolende ning tänu sellele õnnestus müüa üks lennuk Jaapanisse, mõned lennukid El Salvadori ning kolm lennukit Paraguayle.
Kasutus Eestis.
Eesti lennuvägi ostis 1920. aastail Prantsusmaalt hävituslennukeid Gourdou Leseurre GL.22, SPAD S.VII ja luurelennukeid Potez 25. Nii otsustati prooviks osta ka prantsuse õppe-treeningulennukeid. 1927. aasta märtsis sõlmiti firmaga Aéroplanes Hanriot et Cie. kahe HD.321 õppelennuki ostuleping. Need jõudsid Eestisse sama aasta septembris ning võeti kasutusele oktoobris.
Soodsama hinna jaoks pidid lennukid saama Esimese maailmasõja ajal ehitatud ning eesti motoristidele Avro 504K lennukite pealt juba tuttavad, kuid kasutamata Clerget 9 mootorid. Lennukite kättesaamisel avastati, et tegelikult oli neile pandud juba kasutusel olnud ning remonditud mootorid, pealegi veel lepingus mainitust teisest seeriast. Kuna tootja keeldus viga tunnistamast ning kohtuskäik oleks kujunenud mootorite hinnavahest kallimaks, siis sellega lepiti. Rohkem lennukeid samalt firmalt lihtsalt enam ei tellitud.
Lennukid võeti algul kasutusele lennukooli teenindanud eskadrillis nr 9. 1930. aastal anti aga üle Tartus asunud eskadrilli nr 5, mis sama aasta sees formeeriti Üksikuks Lennudivisjoniks nr. 2. Jäidki selle divisjoni treeningulennukeiks, üks neist loeti 1937. aastal edasiseks kasutamiseks kõlbmatuks ning kanti maha. Teine pidas vastu kuni 1940. aastani.
Ängie

Angelina Dehn, lavanimega Ängie, on Rootsi pop- ja "trap-hop"'i laulja.
Lapsepõlv ja karjäär.
Dehn sündis Stockholmis ja kasvas üles Nynäshamni linnas.
Ta tundis ennast sõprade poolt kõrvale tõrjutuna, kui nad said teada tema tüdruksõbrast. Dehn võitles noorukieas aktiivsus- ja tähelepanuhäire ning vaimse tervise häiretega ning mõtles enesetapule, kuid leidis leevendust kanepist. Ta on tunnistanud, et oli varem narkomaan, kuid on nüüdseks narkootikumidest loobunud.
Pärast seda kui Dehn oli laadinud Snapchatti üles Death Teami räpikavereid, pakuti talle esimese singli stuudiosalvestuse võimalust. Enne oma singliga saavutatud tähelepanu pälvimist töötas ta baarimehe, lasteaiaõpetaja ja aknapaigaldajana.
Tal on plaadileping Rich Parents AB-ga (Universal Music AB allüksus). Tema debüütalbum "Suicidal Since 1995" ilmus aprillis 2018.
Mademoiselle Rose

"Mademoiselle Rose" on prantsuse kunstniku Eugène Delacroix' (1798–1863) teos.
Maali Louvre'is asuv versioon valmis enne 1824. aastat, teose üks versioon asub Alte Nationalgaleries Berliinis.
Hobuseasjanduse ja -Arendamise Armastajate Ühing

Hobuseasjanduse ja -Arendamise Armastajate Ühing oli maailmasõdade vahel Eestis tegutsenud organisatsioon, mis ühendas hobuseasjandusega seotud inimesi. Ühing registreeriti 14. aprillil 1922. Ühingu loomise idee käisid välja eeskätt Ratsarügemendi ohvitserid.
Eesti Ratsaspordi Liit loeb oma eelkäijaks just seda ühingut.
Lissi Dancefloor Disaster

Lissi Dancefloor Disaster on Rootsi eksperimentaalse "electropop"'i ansambel, mille liikmed on Josefin Lindh ja Johan Tilli. 
Nad panid oma duetile nime Johani kassi Lissi järgi. 
Nende debüütalbum "Waves" ilmus 27. veebruaril 2013. Johan on ka "indie pop"'i ansambli Death Team liige.
Lõvijaht Marokos

"Lõvijaht Marokos" on prantsuse kunstniku Eugène Delacroix' (1798–1863) teos.
Gigantopithecus

Gigantopithecus on väljasurnud hiidinimlaste perekond, kes olid teada olevalt suurimad Maal elanud esikloomalised. Suurim liik "G. blacki" oli kahele jalale tõustes umbes 3 meetri pikkune ja kaalus 200–300 kg, seega olid nad kaalult raskemad kui tänapäeva gorillad. Nad elutsesid praeguse Indoneesia, Vietnami, India ja Hiina aladel ligikaudu 9 miljonit kuni 100 000 aastat enne meie ajaarvamist.
Nad olid orangutani-sarnased, olles viimaste sugulased. Nad olid rohusööjad ning toitusid peamiselt bambusest. Tõenäoliselt nende populatsioon vähenes seoses vihmametsade taandumisega. Vaid Vietnamist ja Lõuna-Hiinast leitud säilmed kujutavad endast fossiliseerunud hambaid ja lõualuid, mille põhjal saab rekonstrueerida nende arvatavat väljanägemist, toetudes nüüdisaegsete inimlaste koljude eripäradele.
Mõned krüptozooloogiast huvitatud inimesed kahtlustavad, et tõendamata eksistentsiga, kuigi paljude mägirahvaste folkloorist tuntud, lumeinimesed või suurjalad võivad olla "gigantopithecuse" liikide ellujäänud järeltulijad. Seos on aga väheusutav — pigem kinnitab see vaid seda, et taoline hiiglaslikkus inimlase puhul on olnud võimalik.
Emma Nylén

Emma Nylén (sündinud 4. mail 1977 Stockholmis) on Rootsi muusik. 
Ta on eelkõige tuntud kui ansambli Paris klahvpillimängija ja kitarrist. 
Oma sooloesinemistel kasutab ta pseudonüümi Emmon. Emmonina hakkas ta esinema Konstfacki (kunstiülikoolis) Stockholmis 2001. aastal.
Just Nuisance

Just Nuisance oli Saksa dogi, ainus ametlikult Suurbritannia kuningliku mereväe koosseisu arvatud koer.
Toiduratsioonide saamise võimaldamiseks edutati koer auastmest "ordinary seaman" auastmesse "able seaman". 
Koer saadeti viimsele teekonnale kõrgeimate sõjaväeliste auavaldustega, kahurisaluudi saatel.
Henric Hund

Henric Hund oli Taani hindamisraamatus mainitud Eestimaa vasall 13. sajandil.
Talle kuulus Paasvere (Payſſeueræ) külas 8 adramaad, mida ta polnud saanud kuningalt ("non a rege"). Samas külas kuulus kuningale ("dom. rex") 8 ja Mæinardile 7 ("non a rege") adramaad.
Paul Johanseni arvates võib ta olla samane 1252. aastal Mindeni piiskopkonnas mainitud Henricus de Hunte'ga. 1348. aastal oli Henricus dictus Hunt Tallinna kodanik ja majaomanik.
Ustavus (mälestusmärk)

„Ustavus“ on saksa lambakoerale püstitatud mälestusmärk Venemaal Samara oblastis Togliattis.
Koer elas 1995. aastast surmani 2002. aastal ühes paigas; legendi kohaselt oli ta ainus autoõnnetuse üleelanu. Teda toideti, üritati kodustada, ehitati koerakuut, kuid ta ei lahkunud kohalt isegi halvast ilmast hoolimata.
Amokijooks

Amokijooks on äkiline märatsushoog (amok või amokk), mis võib avalduda hullushoos raevununa ringitormamise ja ettejuhtuvate inimeste surmamise või asjade hävitamise püüdena. Väljend ("meng-âmuk") pärineb malai keelest.
Sündroomina käsitletakse seda veel 2000. aastal avaldatud (DSM-IV TR) ameerika psühhiaatriliste haiguste klassifikatsioonis Diagnostic and Statistical Manual of Mental Disorders. Tänapäeval võib sellena näiteks vaadelda koera pöörast hävitustööd elutoa diivani kallal.
Carrie-Anne Moss

Carrie-Anne Moss (sündinud 21. augustil 1967) on Kanada näitleja. Ta sai maailmakuulsaks oma rolliga "Matrixi" triloogias, kus kehastas Trinityt. 
Ta on mänginud ka filmides nagu "Memento" (2000), "Red Planet" (2000), "Chocolat" (2000). "Fido" (2006), "Snow Cake" (2006), "Distrubia" (2007), "Unthinkable" (2010), "" (2012) ja "Pompei (2014). 
Moss kehastab praegu Jeri Hogarthi mitmes Marveli universumi telesarjas, peamiselt "Jessica Jonesis" (2015–).
Isiklikku.
Moss abiellus 1999. aastal Ameerika Ühendriikide näitleja Steven Royga, neil on kaks poega ja tütar.
Pacific Northwest

Pacific Northwest (inglise keeles Pacific Northwest, lühendina "PNW", harvem Cascadia) on geograafiline regioon Põhja-Ameerika mandri läänerannikul, mida piiritleb Vaikne ookean läänekaares ja Kaskaadide mäestik põhjaloode-lõunakagu suunal. Kuigi ühtegi piiritlust ei ole kokku lepitud, moodustavad kõige sagedasema kontseptsiooni Kanada provints Briti Columbia ja Ameerika Ühendriikide osariigid Idaho, Oregon ja Washington. Laiemalt võib sinna hulka lugeda veel Kagu-Alaska, Edela-Yukoni ja Põhja-California territooriumeid ning Põhja-Nevada ja mandrilahkmest ida poole jäävad Lääne-Montana ja Lääne-Wyomingi osasid.
Rahvastik.
Regiooni rahvastatuimad suurlinnapiirkonnad on Suur-Seattle 3,7 miljoni inimesega, Suur-Vancouver 2,5 miljoni inimesega ning Suur-Portland 2,4 miljoni inimesega.
Põlisrahvad.
Rannikuhõimud.
Tlingit, Nisga'a, Haida, Tsimshian, Gitxsan, Haisla, Heiltsuk, Nuxalk, Wuikinuxv, Kwakwaka'wakw, Nuu-chah-nulth, Makah, Ranniku-Salish, Chimakum, Quileute, Willapa, Chinook ja Tillamook
Loodus.
Regioon on tuntud enda saarte, lahtede, fjordide, mägede, lopsakate ja ulatuslike metsade (kus on laialt levinud maailma kõrguselt teine igihaljas okaspuu Oregoni mänd) ning harva silmatud "sasquatchide" poolest.
Teenistusaste (Venemaa)

Teenistusaste (vene keeles классный чин) on Venemaal föderaalseaduse või muu õigusaktiga kehtestatud riigiteenistuse süsteemis ametiisikute kvalifikatsiooni ja ametikohale vastavust tähistav aste (klass). 
Teenistusastet antakse: